Lakroda dem aultap

Lakroda dem aultap ( Stercorarius longicaudus ) tir katca ke Stercorariidae yasa, tigisa koe naelafa arktikafa lenteka.

 Pimtara 
 Tcordik ke bira 
Lakroda dem aultap va man ikayolt riwecker kiren maninde fentugalon va pakap ke sinka levseotar : dure onseson va aryoni zveri ( lakro is lofta is krepay ) vieli sini va warzeks ke intafa onara tuleganon tere jovled. Tison tuzafa is kaliafa loon dam kosik, lakroda va vangira cugviele tceder. Batinde gilaskir nume en tir com kire me rodefonar. Bak rotaf cadim, bagon iltalason lamar : vamoe Guinea pargalu ( bwafa Afrika ) is dace loon geeon zo dizveyer. Lakroda bak alubeaksat ko arktikafa ruga dimtalar. Jontikviele millize dam daretandon di begamur. Batvieli inafa sinkarinda en koton zo betar : va sebadadunolam riwe tanon malestur, i va satcon tovukol bam rotadles va 80 % ke intaf wivgeem. Va vimkol is zverioc ( oc ke yona dadjuginda iku kipsayinda iku proklaci ) is beza is dace yona voja ke indiva ik aejada loplekur.

 Toloyo ato, dye 
Nazbalkera ke lakroda, dum tela ke bugimoda is barenda, va aultoves sebadadunol ruptecker. Kotviele man sulem tid abic, pune apu ke tolongeem me di atoar ! Voxen kotviele lakroda askickir, pune va toloyo ato dye di atoar. Neki ke bat askiks co tir nope inafa cwarinda : cwara aykason va ato moe pivot, va toloya runda anton jupar ! Ison, lakro va toloya cwasa pozla anton dir, i va jivotki lizu bruxa moi divatoara griiksantuwed numaze va iduldeara tufakad.

Lakroda dem aultap koe anamenaelxo gibegamur : Skanda is Sibira is Lentefa Amerika voxis Svalbard is Nunaata. 

 Afigasuteks 

 Xantaza 
 Lakroda dem aultap dene www.europalingua.eu

 Notraca 
 Pulasa vuestexa is klita 
 (en) vuest- : Alan P. Peterson : Stercorarius longicaudus is Charadriiformes
 (en) vuest- : Animal Diversity Web : Stercorarius longicaudus
 (fr+en) vuest- : Avibase : Stercorarius longicaudus
 (en) vuest- : Catalogue of Life : Stercorarius longicaudus (Vieillot, 1819)
 (en) vuest- : Walvedeyafa Zveriopafa Aba : Stercorarius longicaudus is Charadriiformes
 (fr) vuest- : DORIS : espèce Stercorarius longicaudus
 (fr) vuest- : Oiseaux.net : Stercorarius longicaudus
 (fr) vuest- : INPN : Stercorarius longicaudus (Vieillot, 1819)
 (fr+en) vuest- : ITIS : Stercorarius longicaudus (Vieillot, 1819)
 (en) vuest- : Fauna Europaea : Stercorarius longicaudus
 (en) vuest- : NCBI : Stercorarius longicaudus
 (en) vuest- : Tree of Life Web Project : Stercorarius longicaudus
 (en) vuest- : UICN : Stercorarius longicaudus (Vieillot, 1819)
 (en) vuest- : World Register of Marine Species : Stercorarius longicaudus (Vieillot, 1819)

 Ara vuestexa 
 Lakroda dem aultap (Stercorarius longicaudus) dene Wikispecies 

Lakroda dem aultap (Stercorarius longicaudus)
Lakroda dem aultap (Stercorarius longicaudus)
Lakroda dem aultap (Stercorarius longicaudus)